Ampaw

Ang ampaw, ampao o arroz inflado, ay isang matamis na Pilipinong kakanin na gawa sa pinaputok at magkakadikit na mga butil ng mga nalutong bigas o mais.English, Leo James. Diksyunaryong Tagalog-Ingles, Kongregasyon ng Kabanalbanalang Tagapag-ligtas, Maynila, ipinamamahagi ng National Book Store, may 1583 na mga dahon,   Kabilang dito ang kilalang papkorn,Puffed grain ang ampaw na mais.

Etimolohiya
"Binusang butil" ang ibig sabihin ng ampaw sa mga wikang Pilipino. Bagama't tumutukoy ito sa bersiyong gawa sa bigas, maaari ring tukuyin ang papkorn bilang ampaw ("ampaw na mais", para mas tumpak). Sa islang ng Sebwano, isang eupemismo ang ampaw para sa "[taong] mahangin". Hinango ang salita mula sa *ampaw ng Proto-Malayo-Polinesyo (“hungkag na talupak (ng bigas, atbp.)”).

Hindi dapat ikalito ang ampaw sa isa pang salita sa Filipino, ang angpao (na binabaybay ring ampaw o ampao, mula sa Pilipinong Hokkien; ), na tumutukoy sa pulang sobre ng mga Tsino, dahil singkatunugan o homonimo ang dalawang salita.

Paglalarawan
Gawa ang ampaw sa kanin (kadalasan, bahaw). Pinapatuyo ito sa araw sa loob ng mga apat na oras. Pagkatapos, ipiniprito ang mga ito sa mantika upang pumutok. Inaalis ang mantika pagkatapos prituhin. Hiwalay na niluluto ang pamahid na asukal mula sa maskobado o pulot (o sirup de-mais), asin, mantikilya, at suka o katas ng kalamansi. Ibinubuhos ang pamahid sa ampaw at hinahalo hanggang sa pantay ang pagkapahid. Pinapatuyo ito at hinuhubog sa ninanais na hugis bago ito tumigas. Karaniwang hinahati ang mga ito sa mga parisukat o parihabang bloke o hinuhubog para maging mga bola-bola.

Mga sanggunian

Kategorya:Pinatuyong pagkain
Kategorya:Lutuing Pilipino
Kategorya:Panghimagas ng Pilipinas